CELEX: 32017R2069
Language: lv
Date: 2017-11-13 00:00:00
Title: Komisijas Īstenošanas regula (ES) 2017/2069 (2017. gada 13. novembris), ar ko attiecībā uz apstiprinājuma termiņu pagarināšanu darbīgajām vielām flonikamīdam (IKI-220), metalaksilam, penoksulamam un prokvinazidam groza Īstenošanas regulu (ES) Nr. 540/2011 (Dokuments attiecas uz EEZ. )

14.11.2017   
            
            
               LV
            
            
               Eiropas Savienības Oficiālais Vēstnesis
            
            
               L 295/51
            
         KOMISIJAS ĪSTENOŠANAS REGULA (ES) 2017/2069
   (2017. gada 13. novembris),
   ar ko attiecībā uz apstiprinājuma termiņu pagarināšanu darbīgajām vielām flonikamīdam (IKI-220), metalaksilam, penoksulamam un prokvinazidam groza Īstenošanas regulu (ES) Nr. 540/2011
   (Dokuments attiecas uz EEZ)
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 2009. gada 21. oktobra Regulu (EK) Nr. 1107/2009 par augu aizsardzības līdzekļu laišanu tirgū, ar ko atceļ Padomes Direktīvas 79/117/EEK un 91/414/EEK (1), un jo īpaši tās 17. panta pirmo daļu,
   tā kā:
   
               (1)
            
            
               Komisijas Īstenošanas regulas (ES) Nr. 540/2011 (2) pielikuma A daļa nosaka darbīgās vielas, ko uzskata par apstiprinātām saskaņā ar Regulu (EK) Nr. 1107/2009.
            
         
               (2)
            
            
               Šajā regulā iekļauto darbīgo vielu apstiprinājumu atjaunošanas pieteikumi tika iesniegti saskaņā ar Komisijas Īstenošanas regulu (ES) Nr. 844/2012 (3). Tomēr šo vielu apstiprinājumi var pieteikuma iesniedzējam nekontrolējamu iemeslu dēļ beigties, pirms pieņemts lēmums par apstiprinājuma atjaunošanu. Tāpēc saskaņā ar Regulas (EK) Nr. 1107/2009 17. pantu to apstiprinājuma termiņus nepieciešams pagarināt.
            
         
               (3)
            
            
               Ņemot vērā laiku un resursus, kas vajadzīgi, lai pabeigtu novērtēt pieteikumus uz apstiprinājumu atjaunināšanu lielam skaitam tādu darbīgo vielu, kuru apstiprinājumi beidzas laikā no 2019. gada līdz 2021. gadam, ar Komisijas Īstenošanas lēmumu C(2016)6104 (4) tika izveidota darba programma, kurā sagrupētas līdzīgas darbīgās vielas un, balstoties uz Regulas (EK) Nr. 1107/2009 18. pantā minētajiem drošības apsvērumiem saistībā ar cilvēka un dzīvnieku veselību un vidi, noteiktas prioritātes.
            
         
               (4)
            
            
               Šajā regulā iekļautās darbīgās vielas neietilpst Īstenošanas lēmuma C(2016) 6104 prioritārajās kategorijās, tāpēc apstiprinājuma termiņš būtu jāpagarina par diviem vai trim gadiem, ņemot vērā to, kad beidzas pašreizējais termiņš, to, ka saskaņā ar Īstenošanas regulas (ES) Nr. 844/2012 6. panta 3. punktu papildu dokumentācija par jebkuru darbīgo vielu jāiesniedz ne vēlāk kā 30 mēnešus pirms termiņa beigām, un to, ka līdzsvaroti jāsadala pienākumi un darbs starp dalībvalstīm, kas darbojas kā ziņotājas un otrās ziņotājas, un novērtēšanai un lemšanai pieejamie vajadzīgie resursi. Tāpēc darbīgās vielas prokvinazida apstiprinājuma termiņu ir lietderīgi pagarināt par diviem gadiem un darbīgo vielu flonikamīda (IKI-220), metalaksila un penoksulama termiņu – par trim gadiem.
            
         
               (5)
            
            
               Ņemot vērā Regulas (EK) Nr. 1107/2009 17. panta pirmajā daļā izvirzīto mērķi, gadījumos, kad ne vēlāk kā 30 mēnešus pirms šīs regulas pielikumā noteiktā attiecīgā termiņa beigām nav iesniegta papildu dokumentācija saskaņā ar Īstenošanas regulu (ES) Nr. 844/2012, Komisija par termiņa beigām nosaka to pašu datumu, kāds bija noteikts pirms šīs regulas pieņemšanas, vai visdrīzāko tam sekojošo datumu.
            
         
               (6)
            
            
               Ņemot vērā Regulas (EK) Nr. 1107/2009 17. panta pirmajā daļā izvirzīto mērķi, gadījumos, kad Komisija pieņem regulu, ar kuru kādai šīs regulas pielikumā minētajai darbīgajai vielai apstiprinājumu neatjauno, jo nav izpildīti apstiprināšanas kritēriji, Komisija par termiņa beigām nosaka vai nu to pašu datumu, kāds bijis noteikts pirms šīs regulas pieņemšanas, vai datumu, kurā stājas spēkā regula, ar kuru darbīgās vielas apstiprinājumu neatjauno,attiecīgi izvēloties vēlāko datumu. Ja Komisija nolems ar regulu atjaunot kādas šīs regulas pielikumā minētās darbīgās vielas apstiprinājumu, tā atbilstoši apstākļiem centīsies noteikt visdrīzāko iespējamo piemērošanas datumu.
            
         
               (7)
            
            
               Tādēļ Īstenošanas regula (ES) Nr. 540/2011 būtu attiecīgi jāgroza.
            
         
               (8)
            
            
               Šajā regulā noteiktie pasākumi ir saskaņā ar Augu, dzīvnieku, pārtikas aprites un dzīvnieku barības pastāvīgās komitejas atzinumu,
            
         IR PIEŅĒMUSI ŠO REGULU.
   1. pants
   Īstenošanas regulas (ES) Nr. 540/2011 pielikumu groza saskaņā ar šīs regulas pielikumu.
   2. pants
   Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
   
      Šī regula uzliek saistības kopumā un ir tieši piemērojama visās dalībvalstīs.
      Briselē, 2017. gada 13. novembrī
      
         
            Komisijas vārdā –
         
         
            priekšsēdētājs
         
         Jean-Claude JUNCKER
      
   
   
      (1)  OV L 309, 24.11.2009., 1. lpp.
   
   
      (2)  OV L 153, 11.6.2011., 1. lpp.
   
   
      (3)  Komisijas 2012. gada 18. septembra Īstenošanas regula (ES) Nr. 844/2012, ar ko nosaka noteikumus, kas vajadzīgi darbīgo vielu apstiprinājumu atjaunošanas procedūras īstenošanai, kā paredzēts Eiropas Parlamenta un Padomes Regulā (EK) Nr. 1107/2009 par augu aizsardzības līdzekļu laišanu tirgū (OV L 252, 19.9.2012., 26. lpp.).
   
      (4)  Komisijas 2016. gada 28. septembra Īstenošanas lēmums, ar ko saskaņā ar Eiropas Parlamenta un Padomes Regulu (EK) Nr. 1107/2009 izveido darba programmu tādu darbīgo vielu apstiprinājumu atjaunošanas pieteikumu novērtēšanai, kuru termiņš beidzas 2019., 2020. un 2021. gadā (OV C 357, 29.9.2016., 9. lpp.).
   
      PIELIKUMS
      Īstenošanas regulas (ES) Nr. 540/2011 pielikuma A daļu groza šādi:
      
                  1)
               
               
                  attiecībā uz 301. ierakstu par penoksulamu datumu sestajā slejā “Apstiprināšanas termiņa beigas” aizstāj ar “2023. gada 31. jūlijs”;
               
            
                  2)
               
               
                  attiecībā uz 302. ierakstu par prokvinazidu datumu sestajā slejā “Apstiprināšanas termiņa beigas” aizstāj ar “2022. gada 31. jūlijs”;
               
            
                  3)
               
               
                  attiecībā uz 304. ierakstu par metalaksilu datumu sestajā slejā “Apstiprināšanas termiņa beigas” aizstāj ar “2023. gada 30. jūnijs”;
               
            
                  4)
               
               
                  attiecībā uz 305. ierakstu par flonikamīdu (IKI-220) datumu sestajā slejā “Apstiprināšanas termiņa beigas” aizstāj ar “2023. gada 31. augusts”.